Flemming Rose

Flemming Rose (født 11. mars 1958 i København) er en dansk forfatter, journalist og utenriksredaktør i Morgenavisen Jyllands-Posten. Han er kjent som mannen som stod bak avisens publisering av Muhammedkarikaturene og forfatter av den ledsagende artikkelen. Rose var på dette tidspunktet kulturredaktør i avisen.

Bakgrunn og karriere 
Flemming Rose har studert russisk og litteratur ved Københavns Universitet.

Han har arbeidet for Berlingske Tidende som:
 korrespondent i Moskva (1990-96)
 korrespondent i Washington D.C. (1996-99)

Han har arbeidet for Jyllands-Posten som:
 korrespondent i Moskva (1999-2004)
 kulturredaktør (2004-2010) (avløste Sven Bedsted)
 utenriksredaktør (2010- )

Etter krisen etter Muhammed-publiseringen reiste Flemming Rose rundt i USA hvor han bl.a intervjuet Francis Fukuyama, Bill Kristol, Richard Perle og Bernard Lewis. Intervjuene ble blant annet publisert i New York Times og Jyllands-Posten og kom siden i Roses bok Amerikanske stemmer.

Priser og utmerkelser 
Den 27. mars 2007 mottok Flemming Rose Trykkefrihedsselskabets journalistpris, Sappho-prisen.

Den 19. mars 2015 mottok han Publicistklubbens Publicistprisen 2015.

Den 30. august 2015 besluttet styret i Fritt Ord å tildele Rose Fritt Ords Honnør. Prisen var på 100 000 norske kroner.

Referanser 

Danske redaktører
Personer fra København
Fødsler i 1958